GUNKUL เดินหน้า COD “โรงไฟฟ้าสราญลมวินด์ฟาร์ม” กำลังผลิต 60 MW
GUNKUL เดินหน้า COD “โรงไฟฟ้าสราญลมวินด์ฟาร์ม” จ.นครราชสีมา กำลังผลิต 60 MW
27 มี.ค. 2561

บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า บริษัท กรีโนเวชั่น เพาเวอร์ จำกัด ซึ่งเป็นบริษัทย่อย ประกอบธุรกิจโรงไฟฟ้าพลังงานลม โดยบริษัทฯ ถือหุ้นในสัดส่วน 99.99% ของทุนจดทะเบียนและชำระแล้ว ได้ดำเนินการจำหน่ายไฟฟ้าเชิงพาณิชย์ (COD) ของโครงการโรงไฟฟ้าสราญลมวินด์ฟาร์ม จำนวน 60 เมกะวัตต์ เมื่อวันที่ 27 มีนาคม 2561 เป็นที่เรียบร้อยแล้ว
ทั้งนี้ โครงการโรงไฟฟ้าสราญลมวินด์ฟาร์ม ตั้งอยู่ที่ ตำบลห้วยบง อำเภอด่านขุนทด จังหวัดนครราชสีมา มีขนาดกำลังการผลิตรวม 60 เมกะวัตต์ และเป็นโครงการที่ภาครัฐให้การสนับสนุนโดยให้ส่วนเพิ่มราคารับซื้อไฟฟ้า (Adder) ในอัตรา 3.50 บาทต่อกิโลวัตต์ เป็นเวลา 10 ปี นับจากวันที่เริ่มดำเนินการจำหน่ายไฟฟ้าเชิงพาณิชย์